armvectores/hy_wikipedia_2023 huggingface dataset:
Սեռա դա Բոդոկենա ազգային պարկ

Սեռա դա Բոդոկենա ազգային պարկ (պորտ.՝ Parque Nacional da Serra da Bodoquena), ազգային պարկ Բրազիլիայի Մատու Գրոսու դու Սուլ նահանգում։


== Տեղագրություն ==
Պարկը պատկանում է սերրադո բիոմին։ Ընդգրկում է 77022 հա տարածք։ Ստեղծվել է 2000 թվականի սեպտեմբերի 21-ին և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկը Պանտանալ կենսական արգելոցում է, որը նաև ներառում է Պանտանալ, Շապադա դոս Գիմարայնշ և Էմաս ազգային պարկերը, ինչպես նաև Սեռա դե Սանտա Բարբարա, Նասցենտես դու Ռիու Տակուարի և Պանտանալ դու Ռիու Նեգրու պետական պարկերը։ Այն ընդգրկում է Պորտու Մուրտինիու, Ժարդին, Բոնիտու շրջաններից որոշ հատվածներ՝ Մատու Գրոսու դու Սուլ նահանգում։


== Պահպանություն ==
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։ Պահպանվող տեսակներից են՝ Ancistrus formoso տեսակի լոքոն, յագուարը (Panthera onca) և պուման (Puma concolor)։


== Պատկերասրահ ==

		
		
		


== Ծանոթագրություններ ==


== Աղբյուրներ ==
Carrijo, Martha GilkaGutiérrez; Torrecilha, Sylvia (June 2009), Plano de Manejo do Parque Estadual das Nascentes do Taquari, Campo Grande – Mato Grosso do Sul: IMASUL: Instituto do Meio Ambiente de Mato Grosso do Sul, արխիվացված  օրիգինալից 2016-12-20-ին, https://web.archive.org/web/20161220205240/http://www.imasul.ms.gov.br/wp-content/uploads/sites/74/2015/06/Plano-de-Manejo-Parque-Estadual-Nascentes-do-Rio-Taquari.pdf, վերցված է 2016-12-13 
 (portuguese) Parque Nacional da Serra da Bodoquena, Chico Mendes Institute for Biodiversity Conservation, արխիվացված  օրիգինալից 2016-03-03-ին, https://web.archive.org/web/20160303193013/http://www.icmbio.gov.br/portal/biodiversidade/unidades-de-conservacao/biomas-brasileiros/cerrado/unidades-de-conservacao-cerrado/2082-parna-da-serra-da-bodoquena.html, վերցված է 2016-05-02 
 (portuguese) Unidade de Conservação: Parque Nacional da Serra da Bodoquena, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=143, վերցված է 2016-05-02
Չեբոտովկա (Տարասովսկի շրջան)

Չեբոտովկա (ռուս.՝ Чеботовка), գյուղ Ռուսաստանի Ռոստովի մարզի Տարասովսկի շրջանում։ Մտնում է Զելենովսկի գյուղական համայնքի կազմի մեջ։
Ֆեռնանդո Ալբա

Ֆեռնանդո Ալվառես դե Տոլեդո ի Պիմենտել (իսպ.՝ Fernando Álvarez de Toledo y Pimentel, հոկտեմբերի 29, 1507, Piedrahíta, Ավիլա, Կաստիլիա և Լեոն, Իսպանիա - դեկտեմբերի 11 (21), 1582, Լիսաբոն, Պորտուգալիա), իսպանացի զորավար և պետական գործիչ, դուքս։ 
Եղել է մոլեռանդ կաթոլիկ և միապետական, վայելել է Ֆիլիպ 2-րդ թագավորի վստահությունը։ 1567 թվականին նշանակվել է փոխարքա ապստամբ Նիդերլանդներում, ճնշելով հեղափոխական շարժումը։ 
Այնուամենայնիվ Ալբայի դաժան քաղաքականությունն ու մտցրած հարկերը 1572 թվականին առաջ բերեցին նոր ապստամբություն, որը ջախջախելու փորձերը հաջողություն չունեցան, և 1573 թվականին նա ետ կանչվեց Իսպանիա։ 1580 թվականին նրա հրամանատարությամբ իսպանական բանակը նվաճեց Պորտուգալիան։


== Ծանոթագրություններ ==
Մ.թ.ա. 33


== Դեպքեր ==
Մարկոս Անտոնիոսի և Արտավազդ Մեդացու «բարեկամությունն» ամրապնդվել է նրանց տեսակցությամբ։


== Ծնունդներ ==


== Մահեր ==
Կուզինո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ԿուզինոԿուզինո (ռուս.՝ Кузино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 249 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռումինական գինի

Ռումինիան հանդիսանում է աշխարհի ամենամեծ գինի արտադրող երկրներից մեկը։ 2009 թվականին երկրում արտադրվել է 610,000 տոննա գինի։ Եվրոպական բիզնեսի և գինու գնորդների համար Ռումինիան գրավչային երկիր է մատչելի գներով և խաղողի այգիներով՝ համեմատած Ֆրանսիայի, Գերմանիայի, Իտալիայի հետ


== Պատմություն ==

Ռումինիան կիրառում է խաղողագործության ամենահին մեթոդներն ու ավանդույթները։ Չորային ամառների շնորհիվ տեղայնքը բավականին հաջող է, գինու այգիները՝ բերքատու։ Դեռևս միջնադարից Ռումինիայում գինին հանդիսացել է ավանդական ալկոհոլային խմիչք։
Միջնադարում, երբ սաքսոնները գաղթեցին Ռումինիա, իրենց հետ բերեցին գերմանական խաղողի վազեր, որոնք 19-րդ դարում փոխարինվեցին Արևմտյան Եվրոպայից բերված վազերով1880-ական թվականներին Հյուսիսային Ամերիկայից Ռումինիա եկավ խաղողի ֆիլոքսերան (գունատ, դեղին միջատ, որը հարձակվում է խաղողի վազերի վրա), որը ոչնչացրեց Եվրոպայի խաղողի վազերի մեծ մասը, այդ թվում և Ռումինիայի խաղողի վազերը։ Ռումինիան վազեր ներմուծեց Ֆրանսիայից և այլ պետություններից։
2008 թվականին Ռումինիան աշխարհի 12-րդ ամենամեծ գինի արտադրող պետությունն էր աշխարհում, 2009 թվականին՝ 11-րդը։


== Գինի արտադրող շրջաններ ==
Cotnari
Dealu Mare
Jidvei
Murfatlar
Minis - Maderat
Panciu
Odobeşti
Cotești
Recaș
Târnave Vineyard|Târnave
Vânju Mare
Iași|Bucium
Dragasani


== Գինիներ ==

Սպիտակ
Grasă de Cotnari
Fetească albă և Fetească regală, Fetească-ն ռումինական ամենատարածված և հայտնի գինին է
Galbenă de Odobeşti
Կարմիր
Băbească Neagră
Fetească neagră
Negru de Dragasani
Անուշաբույր
Tămâioasă Românească
Busuioacă de Bohotin
Այլ
Zaibăr բնօրրանը՝ Ռումինիա, ստեղծվում է Օլտենիայում, երկրի հարավարևմտյան շրջաններից մեկում։ Մուգ կարմիր գինի
Sânge de Taur մուգ կարմիր գինի
Frâncușă


== Տես նաև ==
Ռումինիայի խոհանոց


== Ծանոթագրություններ ==
Impressions

The Impressions (Իմփրեշընզ), ամերիկական վոկալային խումբ։ Հիմնադրվել է 1950-ական թվականներին ԱՄՆ-ի Չիկագո քաղաքում։
Ինչպես գրում է ռոքնռոլի փառքի սրահը՝ «խումբը ներկայացրեց 1950-ական և 1960-ական թվականների կարևոր ռիթմնբլյուզը»։
1991 թվականին խումբը ընդունվել է ռոքնռոլի փառքի սրահ, իսկ 2003 թվականին վոկալային խմբի փառքի սրահ։
Բացի այդ, խմբի երկու երգերը՝ «For Your Precious Love»-ը, որը կատարել է Ջերի Բատլերը և «People Get Ready»-ը, որը կատարել է Impressions խումբը, ընդգրկվել են ռոքնռոլի փառքի սրահի կազմած թոփ 500 լավագույն երգերի ցանկում՝ 500 Songs That Shaped Rock and Roll


== Ծանոթագրություններ ==
Խավարածիլ

Խավարածիլ (լատ.՝ Rheum), հնդկացորենազգիների ընտանիքի բույսերի ցեղ։ Խոշոր բազմամյա խոտաբույսեր են՝ հզոր արմատներով։


== Կենսաբանական նկարագիր ==
Ծաղկակիր ցողունի բարձրությունը 1, 5 - 2, 0 մ է, մերձարմատային տերևները խոշոր են՝ հաստ, մսալի, հյութալի տերևակոթուններով։ Ծաղկաբույլը հուրան է կամ հասկիկ, ծաղիկները՝ երկսեռ, երբեմն միայն արական, պտուղը՝ թևավոր սերմիկ։ Հայրենիքը Հարավ-Արևելյան Ասիան է, Հյուսիսային Մոնղոլիան, Հյուսիսային Չինաստանը, Ալթայը, Սիբիրը։ Հայտնի է մոտ 30 տեսակ (այլ աղբյուրներով՝ 49), ԽՍՀՄ-ում՝ 22։


== Տեսակներ ==
Խավարծիլի որոշ տեսակներ մշակվում են որպես բանջարային, դաբաղային, դեղորայքային բույսեր։ Սննդի մեջ օգտագործվում են տերևակոթունները, որոնք սննդարար են, պարունակում են մինչև 2, 5% շաքարներ, 3, 5% օրգանական թթուներ, կալիումի, կալցիումի, ֆոսֆորի, մագնեզիումի աղեր և վիտամիններ։ Խավարծիլից պատրաստում են կոմպոտ, կիսել, մուրաբա, ջեմ, գինի։ Խավարծիլը ժողովրդական բժշկության մեջ օգտագործվում է աղիքների, լյարդի հիվանդությունների բուժման համար, ինչպես նաև որպես հակացինգային միջոց (արմատները)։
Մշակության մեջ առավել տարածված են 4 տեսակ խավարծիլեր՝ 

սովորական (լատ.՝ Rheum undulatum),
կոմպակտ (լատ.՝ Rheum compactum),
պատվաստային (Rheum rhaponticum),
ցածրաճ (լատ.՝ Rheum nanum)։Ցրտադիմացկուն, խոնավասեր բույս է, լուսասեր չէ։ Բազմացվում է սերմերով, ինչպես նաև վեգետատիվ ճանապարհով՝ մայր թփի բաժանմամբ։ Բերքատվությունը՝ 300-400 ց/հա։ Հայաստանում կարելի է մշակել գյուղատնտեսական բոլոր գոտիներում։


== Ծանոթագրություններ ==
Կադետներ

Կադետներ (ռուս.՝ конституционные демократы), սահմանադրական դեմոկրատներ, պաշտոնապես՝ «Սահմանադիր դեմոկրատական կուսակցություն» (ռուս.՝ Конституционно-демократическая партия), քաղաքական լիբերալ կուսակցություն Ռուսական կայսրությունում։
Ստեղծվել Է 1905-1907 թվականների Ռուսական հեղափոխության ընթացքում։ Կենտրոնական օրգաններն Էին «Ռեչ» («Речь») թերթը և «Վեստնիկ պարտիի նարոդնոյ սվոբոդի» («Вестник партии народной свободы») ամսագիրը, ղեկավար գործիչները՝ Պավել Միլյուկովը, Ալեքսանդր Կոլյուբակինը, Վասիլի Մակլակովը, Անդրեյ Շինգարյովը, Պյոտր Ստրուվեն, Ֆյոդոր Ռոդիչևը, իշխաններ Պավել և Պյոտր Գոլգորուկիները, Ալեքսանդր Կոռնիլովը։ Ծրագիրը նախատեսում էր Ռուսաստանում ստեղծել սահմանադրական միապետություն։
Կադետների ղեկավարները դեր կատարեցին I, II Պետական դումաներում, III, IV-ում, ըստ Էության, պաշտպանեցին ցարական կառավարության քաղաքականությունը՝ դաշնակցելով օկտյաբրիստների հետ։ 1915 թվականին կադետների ղեկավարությամբ ստեղծվեց դումայական «առաջադիմական բլոկ», որի ծրագիրը նպատակամղված էր կանխել հեղափոխությունը և «պատերազմը հասցնել մինչև հաղթական վախճանի»։ 1917 թվականի Փետրվարյան հեղափոխությունից հետո կադետներն անցան իշխանության գլուխ (Միլյուկով, Շինգարյով, Նեկրասով, Մանույլով)։
Հոկտեմբերյան հեղափոխությունից հետո կադետները հակախորհրդային դիրքորոշում են ունեցելկ։ Ժողկոմխորհի 1917 թվականի նոյեմբերի 28 (դեկտեմբերի 11)-ի դեկրետով կադետները հայտարարվեցին «ժողովրդին թշնամի կուսակցություն»։
1918-1920 թվականներին կադետների ղեկավար գործիչների մեծ մասը փախավ արտասահման։ Կուսակցությունը, որպես քաղաքացիական միասնական կազմակերպություն, դադարեց գոյություն ունենալուց։


== Գրականություն ==
Melissa Stockdale. "The Constitutional Democratic Party" in Russia Under the Last Tsar, edited by Anna Geifman, Blackwell Publishers Ltd, 1999, ISBN 1-55786-995-2 blzn. 164-169.
Harold Shukman, THe Blackwell Encyclopedia of the Russian Revolution, Blackwell Publishers Ltd, 1994, blzn.
Конституционно-демократическая партия в России // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907.
Гайда Ф. А. Либеральная оппозиция на путях к власти (1914 - весна 1917 г.). — М.։ РОССПЭН, 2003. — 432 с. — ISBN 5-8243-0309-6
Селезнев Ф. А. Конституционные демократы и буржуазия (1905-1917 гг.). — Нижний Новгород։ Изд. Нижегородского университета, 2006. — 227 с. — ISBN 5-85746-937-6
Програмы главнейших русских партий ։ 1. Народных социалистов. 2. Социал - демократической рабочей партии. 3. Социалистов-революционеров.4. Партии народной свободы. 5. Партии октябристов (Союз 17 октября 1905 г.). 6. Крестьянский союз. 7. Национальной демократическо-республиканской партии. 8. Политические партии различных национальностей России ("Украинцев", "Бунда", и др.) ։ с приложением статей։ a) О русских партиях, б) Большевики и меньшевики. — [М.], [1917]. — 64 с.
Политические партии России. Конец XIX — первая треть XX века ։ Энциклопедия / Редкол.։ Шелохаев В.В. (отв. ред.) и др. — М.։ РОССПЭН, 1996. — 872 с. — ISBN 5-86004-037-7
Հոբալ

Հոբալ (լատ.՝ Columba oenas), աղավնանմանների կարգի, աղավնիների ընտանիքի թռչուն է, տարածված է Բրիտանական կղզիներից մինչև Պուրտուգալիա, Հյուսիսային Աֆրիկայից մինչև Տյան Շան և Կաշգարիա։ Հանդիպում է Օնեգա լճի սահմաններում և Իրտիշի հովտում։
Թևերի վրա կա մուգ շերտեր, սակայն դրանք շատ թույլ են արտահայտված, կտուցը բաց գույնի է, աչքերը մուգ շագանակագույն են, ոտքերը վարդագույն, պոչի ծայրը՝ սև լայն շերտով։
Հանրապետությունում համարվում է բնադրվող, չվող թռչուն, ապրում է բացառապես անտառային գոտում, հատկապես Գիհու անտառում։ Համեմատաբար փոքրաքանակ թռչուն է, բնադրվում է առանձին զույգերով անտառի խուլ հատվածներում։ Ձվադրում է ապրիլ-մայիս ամիսներին, դնում է 2 սպիտակ խոշոր ձու։ Աշնանը կազմում են մեծ խմբեր և կերակրվում անտառամերձ բացատներում ու դաշտերում։ Չափազանց զգույշ թռչուն է, նստում է սովորաբար ծառերի կատարին, ձայնը խռպոտ է ու բարձր։ Սնվում են հատիկներով ու սերմերով։ Համարվում է որսի թռչուն։


== Արտաքին հղումներ ==
Հոբալը Հայաստանի թռչունները նախագծում
նկարներ, վիդեո և ձայնային ֆայլեր (անգլ.)


== Գրականություն ==
Մ. Ս. Ադամյան - «Հայաստանի թռչուններ», 1985, Երևան, «Սովետական գրող» հրատարակչություն, 232 էջ
Խուտոր-Մոկլյակի

Խուտոր-Մոկլյակի (ուկրաիներեն՝ Хутір-Мокляки), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Խուտոր-Մոկլյակի գյուղում բնակվում էր 495 մարդ։ Բնակավայրը զբաղեցնում է 1832 կմ² տարածք։ Բնակչության խտությունը կազմում էր 270,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դալայ Լամա II

Գենդուն Գյացո  տիբեթերեն དགེ་འདུན་གྲུབ།, վայլի dge-'dun grub, աշխարհիկ անունը՝ Յոնտեն Պունցոգ, 1476[…], Նգամրինգ, Շիգաձե, Տիբեթի ինքնավար շրջան, Չինաստան - 1542[…], Drepung Monastery, Լհասա, Չինաստան), երկրորդ Դալայ Լամա։


== Կենսագրություն ==
Ծնվել է  Շիգաձեից ոչ հեռու՝ Կենտրոնական Տիբեթի  Ցանգ շրջանում։ Հայրը Կունգա Գյալցենը (1432-1481), եղել է լամա-նգակպա Նինգմա գծով, հայտնի տանտրայի վարպետ։ Մայրը եղել է Մաչիկ Կունգա Պեմոն, իսկ ընտանիքն զբաղվել է գյուղատնտեսությամբ։
Ըստ լեգենդի՝ երբ նա նոր էր սկսել խոսել, իր ծնողներին ասել է, որ իր անունը Պեմա (Պադմա) Դորջե է (Գենդուն Դուբի (1391-1474) ծննդյան անունը), և որ իր հայրը Լոբսանգ Դակպան է։ Երբ նա չորս տարեկան էր, նա ծնողներին ասել է, որ ցանկանում է  ապրել Տաշիլունպոյի վանքում (Շիգաձեի մոտ, որը հիմնադրվել է Գենդուն Դուբի կողմից 1447 թվականին), որպեսզի լինի իր վանականների կողքին։
Այսպիսով, Յոնտեն Պունցոգը, ըստ որոշ աղբյուրների՝ չորս տարեկանում, իսկ ըստ այլ աղբյուրների՝ ութ տարեկանում հայտարարվել է Գենդուն Դուբի վերամարմնավորում։ 1486 թվականին տասը տարեկան հասակում նա ստացել է նախնական երդում Պանչեն Լունրիգ Գյացոյից։ Տասնմեկ տարեկան հասակում Գենդուն Գյացոն իր տեղն է ստացել Տաշիլունպո վանքում որպես Գենդուն Դուբի վերամարմնավորում։ Նա  Տաշիլունպոյում մնացել է մինչև 16-17 տարեկան հասակը, բայց հետո ստիպված է եղել լքել վանքը և գնալ Լհասա՝ սովորելու Դրեպունգ վանքում։
Գենդուն Գյացոն դարձել է հայտնի գիտնական և միստիկ բանաստեղծ, շատ է ճամփորդել, որպեսզի ընդլայնի Գելուգպայի ազդեցությունը և դարձել է Դրեպունգի աբբա, որը Գելուգի դպրոցի ամենամեծ վանքն էր, որն այդ ժամանակվանից սերտորեն կապվել է Դալայ Լամաների հետ։ Համաձայն Գելուգի մեծ պատմաբան Սումբա Խամբոյի` նա նաև ուսումնասիրել է Նինգմա դպրոցի որոշ ուսմունքներ։
1509 թվականին Գենդուն Գյացոն ուղևորվել է  հարավային Տիբեթ, այնտեղ հիմնել է Չոքորգյալ վանքը Լհամոլա ցո լճի մոտակայքում՝ Ցզեթանից մոտ 115 կմ հյուսիս-արևելք, 4500 մետր բարձրության վրա։
1512 թվականին Գենդուն Գյացոն երեսունվեց տարեկան հասակում դարձել է Տաշիլունպոյի վանքի աբբա։
1517 թվականին նա դարձել է Դպրունգ վանքի աբբա։
1518 թվականին Գենդուն Գյացոն վերակենդանացրեց Գելուգի դպրոցի Մոնլամ Չենմոն՝ Մեծ աղոթքի տոնը, որը միավորում էր Գելուգ երեք մեծ վանքերի (Սերա, Դրեպունգ և Գանդեն) վանականներին։ 1525 թվականին նա դարձել է Սերայի վանքի աբբա։
Գենդուն Գյացոն մահանում է 1542 թվականին՝ խորը մեդիտացիա ժամանակ, 67 տարեկան հասակում։ Դալայ Լամայի տիտղոսը նրան հանձնվում է հետմահու այն բանից հետո, երբ 1578 թվականին Սոնամ Գյացոն առաջին անգամ ստացել է այս տիտղոսը մոնղոլական Ալթան խանից։


== Ծանոթագրություն ==


== Գրականություն ==
Essence of Refined Gold by the Third Dalai Lama: with related texts by the Second and Seventh Dalai Lamas. (1978) Translated by Glenn H. Mullin. Tushita Books, Dharamsala, H.P., India.
Mullin, Glenn H. (2001). The Fourteen Dalai Lamas: A Sacred Legacy of Reincarnation, pp. 86–129. Clear Light Publishers. Santa Fe, New Mexico. ISBN 1-57416-092-3.
Mullin, Glenn H. (2005). Second Dalai Lama His Life and Teachings, Snow Lion Publications, ISBN 1559392339, EAN 9781559392334
2nd Dalai Lama. Tantric Yogas of Sister Niguma, Snow Lion Publications, 1st ed. U. edition (May 1985), ISBN 0937938289 (10), ISBN 978-0937938287 (13)
Վիդել (Ռոդիոնովո-Նեսվետայսկի շրջան)

Վիդել (ռուս.՝ Выдел), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Բոլշեկրեպինսկի գյուղական համայնքի կազմի մեջ։
(653) Բերենիկե

(653) Բերենիկե (անգլ.՝ Berenike), աստերոիդ աստերոիդների հիմնական գոտում։ Հայտնաբերվել է 1907 թվականի նոյեմբերի 27-ին Ջոել Մետկալֆի կողմից Թաունտոնում։
Միջին հեռավորությունը Արեգակից կազմում է 3,019484 ա. մ., առավելագույնը մոտենում է 2,8978 ա. մ. հեռավորության վրա և հեռանում 3,1412 ա. մ.։ Արեգակի շուրջ մեկ ամբողջական պտույտ է կատարում 1916,45 երկրային օրվա ընթացքում, իր ուղեծրով շարժվելով միջինում 0,187847 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,28° անկյուն։
Բերենիկե աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(653) Բերենիկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դենիել Քադմոր

Դենիել Քադմոր (անգլ.՝  Daniel Cudmore, հունվարի 20, 1981(1981-01-20), Squamish, Squamish-Lillooet Regional District, Բրիտանական Կոլումբիա, Կանադա), կանադացի դերասան։ Իր ամենահայտնի դերը եղել է Պիտեր Ռասպուտին / Քոլոսի դերը « Իքս մարդիկ» ֆիլմում, և Ֆելիքսի դերը «Մթնշաղ» ֆիլմում։


== Անձնական կյանք ==
Քոդմորը ծնվել և մեծացել է բրիտանացի ծնողների ընտանիքում, Բրիտանական Կոլումբիայի Սյու Բեյլիին քաղաքում , ծնողներից Սյու Բեյլին աշխատում է Բրիտանական Կոլումբիայի կինոկենտրոնում, իսկ հայրը` Ռիչարդ Քադմորը բժիշկ է։ Քադմորը երեք եղբայրներից ամենաբարձրահասակն է 6.5 ֆուտ (198 սմ)։ Քադմորը սովորել է Գեննոնի համալսարանում, բացի այդ եղել է նաև ֆուտբոլի հավաքականի անդամ 2000 թվականից մինչև 2002 թվականները։ Եղել է «Կապիլանո» ռեգբի ակումբի նախկին հարձակվողը։ Նրա ավագ եղբայրը Ջեյմի Քադմորը Կանադական ռեգբիի հավաքականի անդամ է ։ Նրա փոքր եղբայր Լյուկը նույնպես խաղում է «Կապիլանո» ռեգբի ակումբում։


== Կարիերա ==
Քադմորի առաջին մեծ դերը եղել է 2003 թվականին, երբ նա հայտնվել է որպես Պիտեր Ռասպուտին / Կոլոսս  «Իքս մարդիկ» ֆիլմաշարի երկրորդ ֆիլմում։ Նա այդ դերը խաղացել է նաև ֆիլմի շարունակության «Իքս մարդիկ։ Վերջին մարտը»-ի մեջ։ Նա ստացել էր գլխավոր դեր «Գերմարդի վերադարձը» ֆիլմում, սակայն այդ դերը խաղաց Բրանդոն Ռութին .: Քադմորը ֆելիքսի դերը խաղացել է չորս ֆիլմերից «Մթնշաղ», «Մթնշաղ. Նորալուսին», «Մթնշաղ։ Խավարում», «Մթնշաղ. Լուսաբաց՝ Մաս 1», «Մթնշաղ. Լուսաբաց՝ Մաս 2» ֆիլմերում։ Քադմորը խաղացել է վեբ-սերիալ «Halo 4 : Գնալ դեպի լուսաբաց»-ում ։ Դերասանի կերպարը գրեթե ամբողջովին համապատասխանում է Ջոնին, ինչպես նկարագրված է գրքերում և կոմիքսներում, նրանք երկուսն էլ ունեն  մաշկի նույն գույնը և սանրվածքը, և նույնիսկ մարմնի կառուցվածքը (հատկապես աճի առումով `198 սմ)։
2013 թ. մարտին հայտարարվեց, որ Քադմորը «Իքս մարդիկ։ Անցած ապագայի օրերը» ֆիլմում կվերադառնան Կոլոսսի դերին ։


== Ֆիլմագրություն ==


== Ծանոթագրություններ ==
Մուխարև

Մուխարև (ուկրաիներեն՝ Мухарів), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Մուխարև գյուղում բնակվում էր 644 մարդ։ Բնակավայրը զբաղեցնում է 2,16 կմ² տարածք։ Բնակչության խտությունը կազմում էր 298,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արցախի վարչապետների ցանկ

Այստեղ բերված է Արցախի վարչապետների ցանկ
Մեյ Բուշ

Մեյ Բուշ (անգլ.՝ Annie Mae Busch, հունիսի 18, 1891(1891-06-18), Մելբուռն, Վիկտորիա, Ավստրալիա - ապրիլի 19, 1946(1946-04-19) կամ ապրիլի 20, 1946(1946-04-20), Հոլիվուդ, Լոս Անջելես, Կալիֆոռնիա, ԱՄՆ), ամերիկացի դերասանուհի, բնիկ ավստրալիացի։


== Կենսագրություն ==
Մեյ Բուշը ծնվել է Ավստրալիայի Մելբուրն քաղաքում՝ հայտնի վոդևիլների ընտանիքում։ Նրա ծնողները շատ են շրջագայել, իսկ 1896 թվականին տեղափոխվել են ԱՄՆ, որտեղ Մեյը շարունակել է հանդես գալ։ Ծնողների զբաղվածության պատճառով Բուշը հաճախել է վանքին կից Նյու Ջերսիի Սուրբ Ելիզավետի դպրոց, իսկ տասներկու տարեկանում միացել է նրանց ելույթներին։
1912 թվականին Բուշը սկսել է իր անհատական կարիերան՝ խաղալով զանազան վոդևիլներում և դրամատիկական տեսություններում։ 1912 թվականին տեղափոխվել է Հոլիվուդ՝ կինոյում կարիերա սկսելու հույսով։ «Ջրային հավերժահարս» ֆիլմում դեր ստանալու համար նա հորինել է լեգենդ այն մասին, որ նա ապրել է Տահիտիում, որտեղ սովորել է լողալ և սուզվել։ Արդյունքում նկարահանման ժամանակ ջրի մեջ սուզվելիս վնավածք է ստացել և ստիպված է եղել հրաժարվել հետագա մասնակցությունից։ 1915 թվականին դերասանուհին նորից հայտնվել է Հոլիվուդում, որտեղ «Keystone Studios» կինոստուդիայի հետ ստորագրել է պայմանագիր։ Ստուդիայում աշխատանքի երկու տարիներին սիրավեպ է ունեցել ղեկավար Մաք Սեննեթի հետ, ինչի մասին շատ չանցած իմացել է նրա կինը՝ դերասանուհի Մեյբլ Նորմանդը, ինչից հետո Բուշը հեռացել է «Keystone Studios»-ից։
Հետագա տարիներին դերասանուհին համագործակցել է տարբեր կինոստուդիաների հետ՝ հայտնվելով այնպիսի ֆիլմերում, ինչպիսիք են «Հիմար կանայք» (1921), «Հոգիների վաճառքի համար»-ը (1923), «Ոչ սուրբ եռամիություն»-ը (1925) և «Ալիբի»-ն (1929)։ 1927 թվականին Բուշը նկարահանվել է «Սիրիր նրանց և լացիր» կատակերգությունում, որով սկիզբ է դրել իր երկարամյա համագործակցությանը Լորել և Հարդի դուետի հետ։ Նրանց հետ նա նկարահանվել է ևս 13 կատակերգություններում, որոնց թվում են «Անապատի զավակները» (1933), «Այնտեղ, բլուրների մեջ» (1934) և «Ակնընդական» (1935) ֆիլմերը։ Իր վերջին դերերը նա կատարել է 1940-ական թվականներին «Զիգֆիլդա աղջիկը» (1941) և «Խենթ հրեշը» (1942) ֆիլմերում։
Դերասանուհին ամուսնացել է երեք անգամ. դերասան Ֆրենսիս Մաքդոնալդի (1915-1922), Ջոն Իրլ Կասելեմի (1926-1929) և ինժեներ Թոմաս Ս․ Թեյթի հետ (1936 թվականից մինչև կյանքի վերջ)։ Մեյ Բուշը մահացել է 1946 թվականի ապրիլին՝ 54 տարեկան հասակում, հաստ աղիքի քաղցկեղից Սան Ֆերնանդոյի առողջարաններից մեկում, որտեղ եղել է նախորդ հինգ ամիսների ընթացքում։ Դերասանուհին դիակիզվել է, իսկ նրա դիափոշին մինչև 1970 թվականը մնացել է անտեր մինչև այն ժամանակ, երբ Լորել և Հարդի կազմակերպության ղեկավարը վճարել է հուղարկավորության և Լոս Անջելեսի գերեզմանատանը կոլումբարիումի համար։ Կինոարվեստում իր ունեցած ավանդի համար Մեյ Բուշն ԱՄՆ-ում արժանացել է Հոլիվուդյան փառքի ծառուղու աստղին։


== Ծանոթագրություններ ==
Բախչիսարայ

Անվան այլ կիրառումների համար տե՛ս՝ Բախչիսարայ (այլ կիրառումներ)Բախչիսարայ (ուկրաիներեն՝ Бахчисарай, Ղրիմի թաթարերեն՝ Bağçasaray), քաղաք Ուկրաինայի Ղրիմի Ինքնավար Հանրապետության Բախչիսարայի շրջանում, շրջանային ենթակայության քաղաք։ Հիմնադրվել է 1532 թվականին։
2012 թվականի տվյալներով Բախչիսարայ քաղաքում բնակվում էր 26 363 մարդ։


== Ծանոթագրություններ ==


== Պատկերասրահ ==

		
		
		
		
		
		
		


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մարյինսկոե (գյուղ, Պրիյատինի շրջան)

Մարյինսկոե (ուկրաիներեն՝ Марїнське), գյուղ Ուկրաինայի Պոլտավայի մարզի Պրիյատինի շրջանում։
2001 թվականի տվյալներով Մարյինսկոե գյուղում բնակվում էր 96 մարդ։ Բնակավայրը զբաղեցնում է 0,42 կմ² տարածք։ Բնակչության խտությունը կազմում էր 228,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բառա դի Սանտանա

Բառա դի Սանտանա (պորտ.՝ Barra de Santana), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Պիանկո գավառի կազմի մեջ։ Բնակչությունը կազմում է 8463 մարդ՝ 2006 թվականի տվյալներով։ Գրավում է 369,290 կմ2 տարածք։ Բնակչության խտությունը՝ 22,9 մարդ/կմ²։


== Պատմություն ==
Քաղաքը հիմնադրվել է 1994 թվականի ապրիլի 29-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12 964 450,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.544,67 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,575 (տվյալները՝ ՄԱԿ-ի զարգացման ծրագրի)։
Ռիբցի (գյուղ, Սումիի շրջան)

Ռիբցի (ուկրաիներեն՝ Рибці), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Ռիբցի գյուղում բնակվում էր 101 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիրային տեսարան (նկար, Ջուլիո Ռոմանո)

«Սիրային տեսարան», վերածննդի դարաշրջանի իտալացի նկարիչ և ճարտարապետ Ջուլիո Ռոմանոյի նկարն Էրմիտաժի հավաքածուից։


== Նկարագրություն ==

Նկարում պատկերված են մահաճակալում գրկախառնված մերկ սիրահարներ, որոնց դռան ետևից ծածուկ հետևում է ծեր սպասուհին։ Մահճակալը զարդարված է երկու ոչ մեծ խորաքանդակներով՝ միանգամայն պոռնոգրաֆիկ բնույթի. ձախից պատկերված է սատիր, որը կենակցում էր այծի հետ, աջից՝ սատիր, որը կենակցում էր կնոջ հետ։


== Պատմություն ==
Աշխատանքը թվագրվում է 1524-1525 թվականներ, իսկ ստեղծման վայրն անհայտ է, քանի որ նկարիչը 1524 թվականին լքել է Հռոմը, իսկ հաջորդ տարի տեղափոխվել Մանտովա, որտեղ և աշխատել է մեծ պատվերների վրա։
Կատուն, որը թաքնված է Ռոմանոյի սիրահարների մահճակալի տակ, պատկերված է նաև «Մադոննան կատվի հետ» նկարում (Իտալիայի Կապոդիմոնտե թանգարան), ստեղծված 1522-1523 թվականներին, այն ժամանակ, երբ նկարիչը դեռ գտնվում էր Հռոմում։
Նկարը գնել է Եկատերինա II-ը Լոնդոնում Տ. Ջենկինսից, Ֆ. Ռեյֆենշտենի միջնորդությամբ։ 1780 թվականի սեպտեմբերի 8-ին գրված նամակում, որը հասցեագրված էր Տ. Փիթին, Համիլթոնը գրում է, որ Ջենկինսը Ռուսաստանի կայսրուհուն շատ նկարներ է վաճառել. «Ջուլիո Ռոմանո, ենթադրում եմ, հավաքածուի լավագույնները»։
Սկզբում նկարն արվել է փայտի վրա, ապա 1834 թվականին Ա. Միտրոխինի կողմից տեղափոխվել է այն կտավի համար։ Քանի որ, նկարը մինչև 1920 -ական թվականների սկզբները չի ցուցադրվել, և անփույթ են եղել նրա պահպանման հարցում, այդ իսկ պատճառով այն բավականին վնասվածքներ ունի. երեք խոշոր պատռվածքներ կային կտավի վրա, որոնք հակառակ կողմից ամրացված էին կոշտ, պլաստիկ կպչուն ժապավենով։ Ջրաներկի շերտը նույնպես վնասված էր ինչպես Միտրոխինի աշխատանքից առաջ, այնպես էլ հետո։


== Անվան ստուգաբանություն ==
Սյուժեի տարբեր մեկնաբանությունների պատճառով նկարը տարբեր անուններ է ունեցել նախքան ներկայիս անվանումը «Սիրային տեսարան»։
1773 թվականին Էրմիտաժի կատալոգում նկարը հիշատակվում է «Շքեղ տեսարան» անվամբ, Է. Կ. Լիպգարտն անվանել է այն «Սյուժե Բոկաչոյից», XIX դարի առաջին կեսերին նկարի վերականգնման ժամանակ այն կոչել են «Մարս և Վեներա», Էրմիտաժի կատալոգում, 1958 թվականին՝ «Ալեքսանդր և Դոքսանա», իսկ Նևերովը մեկնաբանել է այն «Զևս և Ալքիմենա» անվամբ։ Խարտը համարել է, որ նկարում պատկերված է սպասուհի, որը զգուշացնում է անհավատարիմ կնոջը՝ ամուսնու վերադարձի մասին։ Տորնտոն մեկ այլ վարկած է ներկայացրել, ըստ որի նկարում պատկերված է կուրտիզանուհի, որն ընդունել է իր հաճախորդին։
Լայն հասարակության առաջ նկարը «Սիրային տեսարան» անվանումով առաջին անգամ ցուցադրվել է 1920 թվականին, Ռուսաստանի ամենամեծ և աշխարհի նշանակալի թանգարաններից մեկի՝ Էրմիտաժի բացման ժամանակ։ Ցուցահանդեսի կատալոգում նշվել է. Ջուլիո Ռոմանոյին «Սիրային տեսարան» -ը այն նկարն է, որն ի վկայություն իտալացի գեղանկարիչ Ջորջո Վազարիի, եղել է արքայազն Վեսպասիան Գոնզագի սեփականությունը։
Ներկայումս նկարը ցուցադրվում է Մեծ (Հին) Էրմիտաժի 216 սրահում։


== Ծանոթագրություններ ==
Լանգեդեյկ

Լանգեդեյկ (հոլ.՝ Langedijk ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 24,15 կմ² է, բնակչությունը՝ 25.963 (2011 թ.)։ Մեկ շնչի տարեկան միջին եկամուտը 13.500 եվրո է։
2:22

«2:22», ռեժիսոր Փոլ Կարրիի ամերիկա-ավստրալիական թրիլերը։ Գլխավոր դերերում՝ Թերեզա Պալմեր և Միխիլ Հեյսման։ Լայն տեսավարձույթում սկսվել է ցուցադրվել 2017 թվականի հունիսի 29-ից։


== Սյուժե ==
Ֆիլմը պատմում է ավիադիսպետչեր Դիլան Բրենսոնի մասին, ով ժամը 2:22-ին տեղի ունեցած առեղծվածային բռնկման պատճառով առաջացած միջադեպի ժամանակ կարողացավ կանխել երկու ինքնաթիռների բախումը։ Իրադարձությունների զարմանալի շղթայից հետո նա հանդիպում է Սառային, ում հետ միասին պարզում է ճակատագրերի խաչման վերաբերյալ դաժան իրականությունը։


== Դերերում ==
Թերեզա Պալմեր — Սարա
Միխիլ Հեյսման — Դիլան
Մեյվ Դերմոդի — Սենդի
Սեմ Ռիդ — Ջոնաս
Ռեմի Հիյ  — Բեննի
Սիմոնա Քեսսել — Սերենա
Ջոն Ուոթերս — Բիլլ
Քերրի Արմսթրոնգ  — Քեթրին
Ջեսսիկա Կլարկ — Էվելին
Ռիչարդ Դեյվիս  — Ինկի
Զարա Մայքլզ  — Էլլի


== Հետաքրքիր փաստեր ==
Տղամարդու գլխավոր դերը կարող էր հասնել Արմի Համերին կամ Բենջամին Ուոքերին։


== Ծանոթագրություններ ==


== Արտաքին հղումներ ==


=== Քննադատություններ ===
Դենիս Սալտիկով։ «2:22»: Ավիադիսպետչերի ֆանտաստիկ կրքերը պատկերասրահում
Նիկ Ալլեն։ 2:22
Եվգենի Ուխով։ Հին կայարանի գաղտնիքը
Ռեյնհարդ Գյոբել

Ռեյնհարդ Գյոբել (գերմ.՝ Reinhard Goebel, հուլիսի 31, 1952(1952-07-31), Զիգեն, Առնսբերգ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի ջութակահար և դիրիժոր, աուտենտիկ շարժման ներկայացուցիչ։


== Գործունեություն ==
Ջութակ նվագել է սովորել Քյոլնի կոնսերվատորիայում Ֆրանց-Յոզեֆ Մայերի մոտ։ Վարպետացել է Ամստերդամում Էդուարդ Մելկուս և Մարիա Լեոնհարդտ ջութակահարների մոտ։ Երաժշտության պատմություն է ուսանել Քյոլնի համալսարանում։ 1973 թվականին Քյոլնում հիմնադրել է Musica Antiqua Köln համույթը` հիմնականում բարոկկոյի գործիքային երաժշտության աուտենտիկ կատարման նպատակ ունենալով (աուտենտիզմը ուղղություն է կատարողական արվեստում, որը նպատակ ունի հին երաժշտության հնչման ճիշտ վերարտադրում ժամանակակից օրիգինալ կատարմանը համապատասխան)։ Համույթին միջազգային ճանաչման է արժանացրել ելույթը Բախի միջազգային փառատոնում 1978 թվականին Լոնդոնում։ Մինչև 2005 թվականը ակտիվորեն ելույթ է ունեցել հյուրախաղերով, ձայնագրվել է այդ նույն համույթով, մինչև 1990 թվականը` նաև որպես մենակատար ջութակահար։ Գյոբելի ու նրա համույթի կատարումներն առանձնանում են յուրահատուկ կենդանությամբ, ակադեմիականի համեմատ ավելի մեծ արագությամբ, տեմպով, ինտոնացիայի ճշգրտությամբ` չնայած բնական հնչյունաշարով փողային գործիքների կատարողական տեխնիկայի դժվարությանը։ Ռեյնհարդ Գյոբելը դասավանդել է Զալցբուրգի Մոցարտեում կոնսերվատորիայում, Բեռլինի ֆիլհարմոնիկ նվագախմբի Նվագախմբային ակադեմիայի դասընթացներում։ Ներկայումս էլ հանդես է գալիս հյուրախաղերով` սովորաբար որպես հրավիրված դիրիժոր Եվրոպայում։ Նվագացանկի հիմքը կազմում են բարոկկո ոճի գերմանական երաժշտությունը և 18-րդ դարի վիեննական դասական արվեստը։ Զբաղվում է նաև խմբագրմամբ և քիչ հայտնի բարոկկո երաժշտության տպագրությամբ (այդ թվում` Դ. Հայնիխենի մի շարք ստեղծագործություններ)։


== Որոշ ձայնագրություններ (որպես մենակատար և Musica Antiqua խմբի կազմում) ==
Բրանդենբուրգյան համերգներ և Բախի նվագախմբային երաժշտություն
Գեորգ Ֆիլիպ Տելեման (այդ թվում` «Սեղանային երաժշտության» (գերմ.՝ Tafelmusik) լիարժեք հավաքածու)
Ֆրանսուա Կուպերեն
Ժան-Ֆերի Ռեբել «Տարերքներ»
Հենրիխ Բիբեր «Սոնատ-միստերիաներ ջութակի և թվայնացված բասի համար»
Բախի ողջ ստեղծագործությունը` գրված ջութակի համար


== Ծանոթագրություններ ==


== Գիտական աշխատանքներ ==
Goebel R. Fragen der instrumentalen Solo- und Ensemblepraxis Bachs // Johann Sebastian Bachs Spätwerk und dessen Umfeld, hrsg. v. Ch. Wolff. Kassel, New York: Bärenreiter, 1988, S. 84 ff.


== Արտաքին հղումներ ==
Ռեյնհարդ Գյոբելի պաշտոնական կայք Archived 2017-11-01 at the Wayback Machine.
Աստա Նիլսեն

Աստա Նիլսեն (դան.` Asta Nielsen, սեպտեմբերի 11, 1881(1881-09-11)[…], Gammel Kongevej - մայիսի 25, 1972(1972-05-25), Ֆրեդերիկսբերգ, Մայրաքաղաքային տարածաշրջան, Դանիա), դանիական համր ֆիլմերի դերասանուհի։ Մեծ ճանաչում ունի նաև Գերմանիայում և Ռուսաստանում։ Մինչև 1914 թվականը համարվել է Ռուսաստանի լավագույն դերասանուհի։
Մանկությունը անցել է Շվեդիայում և Դանիայում։ Դեռ փոքր հասակից ծանոթացել է համաշխարհային թատրոնի հետ։ 1902 թվականից սկսած աշխատել է Կոպենհագենում։ Իր մասնակցությամբ առաջին նկարահանված ֆիլմը «Afgrunden»-ն էր, որը նկարահանվել է 1910 թվականին։ 1923-1930 թվականներին ամուսնացած է եղել Գրիգորի Խմարի հետ։
Մահացել է 1972 թվականի մայիսի 25-ին 90 տարեկան հասակում։


== Աղբյուրներ ==
Morris, Gary (April 1996). "Asta Nielsen". Bright Lights Film Journal (16). Retrieved 2011-11-04.
DFI. "Asta Nielsen". Det Danske Filminstitut. Retrieved 2008-10-10.
Klemperer, Victor (2001). "Die Tagebücher 1933–1945". I Will Bear Witness 1942–1945։ A Diary of the Nazi Years. Modern Library.
Malmkjær, Poul (2000). Asta։ Mennesket, Myten, og Filmstjernen. P Haase & Sons. p. 343.
Neiiendam, Robert (1939). "Asta Nielsen". Dansk Biografisk Leksikon.
Fonseca, M. S. (1988). "Asta Nielsen". In Vinson, James. The International Dictionary of Films And Filmmakers։ Actors and Actresses. London։ Papermac.


== Ծանոթագրություններ ==


== Արտաքին հղումներ ==
Ռոանա

Ռոանա (իտալ. Roana), կոմունա Իտալիայի Վենետո մարզում՝ Վիչենցա գավառում։
Բնակչությունը կազմում է 3765 մարդ, բնակչության խտությունը 48 մարդ/կմ²։ Զբաղեցնում է 78 կմ² տարածք։ Փոստային ինդեքս - 36010։ Հեռախոսային կոդ - 0424։
Բնակավայրի հովանավորն է համարվում Սուրբ Յուստինան։ Ամեն տարի հոկտեմբերի 7-ին տոնվում է քաղաքի տոնը։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Կիռկկյուլա (այլ կիրառումներ)

Կիռկկյուլա անունը կամ տերմինը կարող է վերաբերել հետևյալ հոդվածներին․

Կիռկկյուլա - գյուղ Էստոնիայի Ասեռի շրջանի կազմում։
Կիռկկյուլա - գյուղ Էստոնիայի Պայուսի շրջանի կազմում։
Կիռկկյուլա - գյուղ Էստոնիայի Կեռլա շրջանի կազմում։
Կիռկկյուլա - գյուղ Էստոնիայի Կամբյա շրջանի կազմում։
Զբիգնև Ցիբուլսկի

Զբիգնև Ցիբուլսկի (լեհ.՝ Zbigniew Hubert Cybulski, նոյեմբերի 3, 1927(1927-11-03)[…], Kniazhe, Q11825821?, Stanisławów Voivodeship, Լեհաստանի Երկրորդ Հանրապետություն - հունվարի 8, 1967(1967-01-08)[…], Վրոցլավ, Լեհաստանի Ժողովրդական Հանրապետություն), թատրոնի և կնոյի լեհ դերասան, Լեհաստանի ազգային հերոս։ Եղել է իր սերնդակից լեհերի կուռքը։ 1996 թվականին անցկացված հարցումների արդյունքում ճանաչվել է բոլոր ժամանակների լեհ լավագույն դերասանը։ Դերակատարումներով (հիմնականում՝ գլխավոր հերոսների մարմնավորմամբ) հանդես է եկել իր ժամանակի լեհ նշանավոր կինոռեժիսորների՝ Անջեյ Վայդայի, Եժի Կավալերովիչի, Անջեյ Մունկի, Վոյցեխ Եժի Հասի, Թադեուշ Կոնվիցկու նկարահանած ֆիլմերում։


== Համառոտ տեղեկատվություն ==
Հետկոմունիստական Լեհաստանի առաջին նախագահ, զինվորական, պետական անվանի գործիչ Վոյցեխ Յարուզելսկու հեռավոր ազգականն էր (մայրական գծով)։

1953 թվականին ավարտել է Կրակովի Պետական բարձրագույն թատերական դպրոցը։ Աշխատել է Գդանսկի, Վարշավայի թատրոններում։ Առաջին անգամ կինոյում հանդես է եկել 1954 թվականին։ Ճանաչվել է Ա․ Վայդայի «Մոխիր և ալմաստ» (1958) և Ե․ Կավալերովիչի «Գնացք» (խորհրդային էկրանում «Հանելուկային ուղևորը», 1959) ֆիլմերում։ Դերերից են՝ Ռիս («Քսան տարեկանների սերը»), Վիկտոր («Ինչպես լինել սիրելի», երկուսն էլ՝ 1962), կապիտան Զենտեկ («Հանցագործն ու աղջիկը», խորհրդային էկրանում՝ «Աղջիկը բանկից», 1963), Յանեկ («Հառա՜ջ», 1967)։
Զբիգնև Ցիբուլսկու մասին հավաքված կենսագրական նյութի հիման վրա Անջեյ Վայդան նկարահանել է «Ամեն ինչ՝ վաճառքի՛» գեղարվեստական կինոնկարը; Ստեղծվել են նաև Ցիբուսկու մասին պատմող փաստա-վավերագրական կինոնկարներ։


== Ծանոթագրություններ ==


== Գրականություն ==
O Zbigniewie Cybulskim. Warszawa: Wydawnictwa Artystyczne i Filmowe, 1969.
Eberhardt K. Zbigniew Cybulski. Warszawa: Wydawnictwa Artystyczne i Filmowe, 1976
Ciechowicz J., Szczepański T. Zbigniew Cybulski: aktor XX wieku. Gdańsk: Wydawn. Uniwersytetu Gdańskiego, 1997.
Рубанова И. Збигнев Цибульский// Актёры зарубежного кино. Вып. 1. М.: Искусство, 1965


== Արտաքին հղումներ ==
Zbigniew Cybulski(լեհ.) на сайте filmpolski.pl
Կամենովատկա (այլ կիրառումներ)

Կամենովատկա, կարող է վերաբերել՝

Կամենովատկա - գյուղ, Ուկրաինայի Կիրովոգրադի մարզի Նովոմիրգորոդի շրջանում
Կամենովատկա - գյուղ, Ուկրաինայի Նիկոլաևի մարզի Բրատսկոեի շրջանում
Տերեշկովցի

Տերեշկովցի (ուկրաիներեն՝ Терешківці), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1577 թվականին։
2001 թվականի տվյալներով Տերեշկովցի գյուղում բնակվում էր 510 մարդ։ Բնակավայրը զբաղեցնում է 12,1 կմ² տարածք։ Բնակչության խտությունը կազմում էր 42,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոտապենկո (Զավետինսկի շրջան)

Պոտապենկո (ռուս.՝ Потапенко), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Մտնում է Ֆոմինսկի գյուղական համայնքի կազմի մեջ։
Սթրայդ

Սթրայդ (անգլ.՝ Harlem Stride (Piano), բառացի թարգմանությունը՝ «Հառլեմյան քայլք»), ջազ երաժշտության դաշնամուրային ոճ։ Զարգացել է ռեգթայմի հիմքի վրա, որին ժամանակի ընթացքում ավելացել են դասական դաշնամուրային երաժշտության տարրեր՝ արպեջո, գամմա և այլն։ Սթրայդը ձևավորվել է Առաջին համաշխարհային պատերազմի տարիներին, ԱՄՆ-ում, ավելի կոնկրետ՝ Հառլեմում և Մանհեթենում։


== Պատմություն ==
Պատերազմից առաջ դաշնամուրն իր առանձնահատուկ տեղն ուներ ամերիկյան գրեթե բոլոր ընտանիքեներում՝ թե՛ որպես կահույքի մաս, թե՛ որպես հաճելի մթնոլորտ ապահովող երաժշտական գործիք։ Դաշնամուր նվագելը լրացուցիչ հարգանք էր ապահովում. դաշնակահարները մեծ պահանջարկ ունեին գրեթե բոլոր նահանգներում։
Նույնիսկ ընտանեկան հասարակ հավաքույթների ժամանակ դաշնամուր նվագող ցանկացած հյուր ուշադրության կենտրոնում էր հայտնվում։ Դաշնամուրն, իհարկե, մեծ պահանջարկ ուներ նաև ռեստորաններում, կաբարեներում, փոքրիկ թատրոններում։ Քաղաքացիական ու Առաջին համաշխարհայինի միջև ընկած ժամանակահատվածում զարգանում է նաև երաժշտական այս գործիքի մեծ արդյունաբերություն՝ սկսվում է դաշնամուրների մեծաքանակ արտադրությունը, կազմակերպվում են վճարովի դասընթացներ և այլն։ Դաշնամուրի նման տարածվածությունը, բնականաբար, նպաստեց սթրայդի առաջացմանն ու զարգացմանը։
Այս ոճի ծագումը կապվում է այն հանգամանքի հետ, որ դաշնակահարները, որոնք ստիպված էին նվագել ամեն երեկո, պետք է փորձեին բազմազանություն մտցնել արդեն սովորական դարձած ռեգթայմի մեջ՝ դարձնելով այն ավելի ազդեցիկ ու թարմ։ Այդ կերպ, ժամանակի ընթացքում դաշնակահարները վերամշակման են ենթարկում իրենց ժամանակաշրջանի գրեթե բոլոր հայտնի ստեղծագործությունները՝ վերածելով դրանք ջազային կատարումների, թեպետ 1920-ական թվականներին նման փորձարկումների հետևանքով առաջացած ստեղծագործությունները դեռ դասվում էին ռեգթայմի շարքին։


== Տեխնիկա ==
Սթրայդն ունի քառահարված ռիթմ, որի առանձնահատկություններից է 1-ին և 3-րդ հարվածների ժամանակ միատոն բաս նոտաների, օկտավաների ու սեպտիմաների կիրառումը, իսկ 2-րդ և 4-րդ հարվածների ժամանակ՝ ակորդների կիրառումը։ Սթրայդ նվագելուց կատարողի ձախ ձեռքն ավելի մեծ կարևորություն է ստանում՝ ավելի ուժեղ շարժումներ իրականացնելով՝ կարծես քայլելով դաշնամուրի ստեղների վրայով (այստեղից էլ ոճի անվանումը)։ Ինչ վերաբերում է աջ ձեռքին, ապա այն իր վրա է վերցնում գլխավոր մեղեդու հնչողությունը, երբեմն նաև կոնտրապունկտերի կատարումը, այնինչ ձախն, ինչպես նշվեց, պահում է երաժշտության ռիթմը։
Ի տարբերություն վաղ «սենթ-լուիսյան» կոչվող սթրայդի, որոշակի զարգացում ապրած սթրայդի տեմպն ավելի արագ էր, չնայած դանդաղ սթրայդը, բնականաբար, ամբողջովին դուրս չէր եկել գործածությունից։
Սթրայդի ամենահայտնի կատարողներից են՝ Լաքի Ռոբերթսը, Ջեյմս Ջոնսոնը և Ֆեթս Ուոլլերը, Արտ Թեյթումը, Դոնալդ Լամբերտը, Դիք Հայմենը, Դյուկ Էլինգթոնը և շատ ուրիշներ։


== Արտաքին հղումներ ==
Original recordings of James P. Johnson online at the Library of Congress National Jukebox
Stride Piano on BlueBlackJazz
Dick Hyman Explaining Stride (YouTube)
Dick Hyman Illustrating Ragtime to Stride Piano (YouTube)
Thomas Fats Waller website. A tribute to the King of Stride Piano


== Ծանոթագրություններ ==
Ռոքեթմեն (ֆիլմ)

«Ռոքեթմեն» (անգլ. Rocketman), կենսագրական երաժշտական ֆիլմ, որի ռեժիսորն է Դեքսթեր Ֆլեթչերը, իսկ սցենարի հեղինակը Լի Հոլլանը, պատմում է երաժիշտ Էլթոն Ջոնի կյանքի մասին։ Կինոնկարի գլխավոր դերը կատարում է Թերոն Էջերթոնը։ Ֆիլմը անվանվել է Ջոնի, 1972 թվականի, «Rocket Man» երգի անունով։ Ֆիլմը արժանանացել է Օսկարի «(I’m Gonna) Love Me Again» երգի համար «Ֆիլմի լավագույն երգ» անվանակարգում։


== Սյուժե ==
Երաժիշտ Էլթոն Ջոնի կյանքի պատմությունը՝ ֆենտեզիի ներկայացմամբ։


== Դերասանական կազմ ==
Թերոն Էջերթոն՝ Էլթոն Ջոն
Ջեյմի Բել՝ Բեռնի Թոփին
Ռիչարդ Մեդլեն՝ Ջոն Ռիդ
Բրայս Դալաս Հովարդ՝ Շեյլա Այլին
Սթիվեն Գրեմ՝ Դիք Ջեյմս
Չարլի Ռոու՝ Ռեյ Ուիլյամս
Ջեմմա Ջոնս՝ Այվի
Կամիլ Լեմեշևսկիյ՝ բժիշկ Մավերիկ / պարամեդիկ
Սթիվեն Մակինտոշ՝ Սթենլի
Ջիմմի Վի՝ Արթուր
Ռեյչել Մուլդուն՝ Կիկի Դի


== Արտադրություն ==
2012 թվականի հունվարին հայտարարվեց, որ Էլթոն Ջոնը զբաղվում է իր կյանքի մասին պատմող կենսագրական ֆիլմի զարգացման վրա՝ Ջասթին Թիմբերլեյքին անվանելով իր դերի ամենահարմար թեկնածուն։ Լի Հոլլը պետք է սցենար գրեր։
2013 թվականի մարտին հայտարարվեց, որ ֆիլմի ռեժիսուրայով զբաղվելու է Մայքլ Գրեյսին։ Նույն թվականի հոկտեմբերին հայտարարվեց, որ Ջոնի դերը կկատարի Թոմ Հարդին, իսկ Focus Features կինոընկերությունը ԱՄՆ-ի տարածքում ֆիլմը բաշխելու իրավունք է ձեռք բերել։
2017 թվականի հուլիսին հայտարարվեց, որ Հարդին լքել է նախագիծը, և Թերոն Էջերթոնը նրան փոխարինելու բանակցություններ է վարում։ 2018 թվականի ապրիլին Էջերթոնը պաշտոնապես միացավ ֆիլմին, Դեքսթեր Ֆլեթչերը հայտարարվեց որպես ռեժիսոր, իսկ բաշխման իրավունքը անցավ Paramount Pictures-ին։ Հարցազրույցներից մեկում Էջերթոնը նշել է, որ ֆիլմը լինելու է ոչ թե սովորական կենսագրական ֆիլմ, այլ ֆենտեզի մյուզիքլ։ Նույն թվականի հունիսին Բեռնի Թոփինի դերի համար ընտրվեց Ջեյմի Բելը։ Հուլիսին ֆիլմին միացան Ռիչարդ Մեդլենը (Ջոն Ռիդ) և Բրայս Դալաս Հովարդը (Շեյլա Այլին)։ Հոկտեմբերին ֆիլմին միացավ նաև Ջեմմա Ջոնսը (Այվի)։
Ֆիլմի նկարահանումները սկսվել են 2018 թվականի օգոստոսի 2-ին և ավարտվել են նույն թվականի հոկտեմբերի 31-ին։


== Թողարկում ==
Համաշխարհային պրեմիերան տեղի է ունեցել 2019 թվականի մայիսի 16-ին՝ Կանիի 72-րդ կինոփառատոնի ժամանակ։ Մեծ Բրիտանիայում կինոնկարի վարձույթը թողարկվել է 2019 թվականի մայիսի 22-ին։ ԱՄՆ-ում ֆիլմի պրեմիերան նախատեսված էր 2019 թվականի մայիսի 17-ին, սակայն, ավելի ուշ, տեղափոխվել է 2019 թվականի մայիսի 31։
Ռուսական տարբերակում ֆիլմից մի քանի տեսարան է հեռացվել, որում առկա էին միասեռ համբույրները, սեքսը և թմրանյութերի օգտագործումը։


== Ծանոթագրություններ ==


== Արտաքին հղումներ ==
«Ռոքեթմեն»-ը Internet Movie Database կայքում։
Բանդար Աբբաս

Բանդար Աբբաս (պարսկերեն՝ بندر عباس‎՝ «Աբբասի նավահանգիստ»), նավահանգստային քաղաք հարավային Իրանի Պարսից ծոցում։ Հանդիսանում է Հորմոզգան նահանգի մայրաքաղաքը։ Զբաղեցնում է ռազմավարական դիրք Հորմուզի նեղուցում։ Ըստ մոտավոր հաշվարկների, բնակչությունը 2005 թվականի տվյալներով 352,000 մարդ։


== Պատմություն և քաղաքականություն ==
16-րդ դարում, պորտուգալացիները ստեղծեցին իրենց իշխանությունը տարածաշրջանում։ Նրանք հարստացրին քաղաքը և անվանեցին այն Գամրի, որը օգտագործվում է որպես մայրցամաքային նավահանգիստ։ 1615 թվականին քաղաքը կոչվել է ի պատիվ Շահ Աբբաս I (1588-1629), որը հաղթել է պորտուգալացիներին ռազմածովային ճակատամարտում նեղուցի մոտ Բրիտանական նավատորմի աջակցությամբ։ Շահը վերածեց քաղաքը խոշոր նավահանգստի։
Բանդար Աբբասը ծառայում էր որպես հիմնական առաքման կետ։ Ներմուծման մեծ մասը ունի երկար պատմություն հնդկական առևտրի հետ։ Բեռնափոխադրումների ծավալը աճել է հատկապես ինտենսիվ Իրան-Իրաքյան պատերազմի (1980-1988)։ Հազարավոր զբոսաշրջիկներ այցելում են քաղաքը և հարևան Ղեշմ և Հորմուզ կղզիները ամեն տարի։
Ռուսաստանի համար Բանդար Աբբասը կարևոր է տնտեսական հարաբերությունների Հնդկաստանի հետ, քանի որ բեռնափոխադրումները Հնդկաստանից, Իրանից և հարևան երկրներց Կենտրոնական Ռուսաստան ավելի արագ և էժան միջոցով է իրականացվում Իրանից Կասպից ծովով։ Ռուսաստանի տրանսպորտային միջանցքի ծրագիրը «հյուսիս-հարավ» հիմնված է Բանդար Աբբաս նավահանգստի վրա։


== Կլիմա ==

Քաղաքի կլիման տաք և չոր։ Ամռանը ջերմաստիճանը կարող է հասնել 49 °C, իսկ ձմռանը անկումը 5 °C։ Միջին տարեկան տարափ - 250 մմ, միջին խոնավության պարունակությունը 66 %։


== Տրանսպորտ ==
Քաղաքն ունի միջազգային օդանավակայան։ Ճանապարհային հեռավորությունը Իրանի խոշոր քաղաքների.

Բանդար Աբբաս - Քերման. 484 կմ (հյուսիս - արևելք)։
Բանդար Աբբաս - Շիրազ. 650 կմ (հյուսիս)
Բանդար Աբբաս - Զահեդան. 722 կմ (արևելք)


== Գրականություն ==
Աշխարհագրության 9-րդ դասարանի դասագիրք
Միտկով (գյուղ, Զաստավնայի շրջան)

Անվան այլ կիրառումների համար տե՛ս՝ ՄիտկովՄիտկով (ուկրաիներեն՝ Митків), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Միտկով գյուղում բնակվում էր 349 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրիվոլնի (այլ կիրառումներ)

Պրիվոլնի, կարող է վերաբերել՝

Պրիվոլնի - ավան Ռուսաստանի Դաշնության Ռոստովի մարզի Բագաևսկի շրջանում
Պրիվոլնի - գյուղ Ռուսաստանի Դաշնության Ռոստովի մարզի Պրոլետարսկի շրջանում
Պրիվոլնի - ավան Ռուսաստանի Դաշնության Ռոստովի մարզի Ռեմոնտնենսկի շրջանում
Պրիվոլնի - գյուղ Ռուսաստանի Ռոստովի մարզի Ցելինսկի շրջանում
Պրիվոլնի - գյուղակ Ռուսաստանի Ռոստովի մարզի Օկտյաբրսկի շրջանում
Պրիվոլնի - գյուղ Ռուսաստանի Լիպեցկի մարզի Իզմալկովսկի շրջանի կազմում
Աստերոիդների ցանկ (330001-330100)

Աստերոիդների ցանկ (329901-330000)  • Աստերոիդների ցանկ  • Աստերոիդների ցանկ (330101-330200)
 Աստերոիդների ցանկ (329901-330000)  • Աստերոիդների ցանկ  • Աստերոիդների ցանկ (330101-330200)
(4051) Հատանակա

(4051) Հատանակա (անգլ.՝ Hatanaka), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 1-ին Կոիտիրո Տոմիտայի կողմից Կոսոլում։
Միջին հեռավորությունը Արեգակից կազմում է 2,787898 ա. մ., առավելագույնը մոտենում է 2,473 ա. մ. հեռավորության վրա և հեռանում 3,1027 ա. մ.։ Արեգակի շուրջ մեկ ամբողջական պտույտ է կատարում 1700,25 երկրային օրվա ընթացքում, իր ուղեծրով շարժվելով միջինում 0,211733 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4051) Հատանակա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վորոտնև

Վորոտնև (ուկրաիներեն՝ Воротнів), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1570 թվականին։
2001 թվականի տվյալներով Վորոտնև գյուղում բնակվում էր 822 մարդ։ Բնակավայրը զբաղեցնում է 23,97 կմ² տարածք։ Բնակչության խտությունը կազմում էր 34,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փիրահմեդ (Սեբաստիայի գավառ)

Անվան այլ կիրառումների համար տե՛ս՝ Փիրահմեդ (այլ կիրառումներ)Փիրահմեդ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հայերը Դանիայում

Դանիայում հայերը սկսել են բնակություն հաստատել 1970-ական թվականներից, հաստատվել են հիմնականում Օրհուս քաղաքում։ Այնտեղ ներկայումս բնակվում է 3 հզ. հայ. հիմնականում արհեստավորներ և սպասարկման ոլորտի աշխատողներ են։ Դանիայի հայ համայնքը կազմում է 3.100 մարդ։ Համայնքը կազմվել է Հայաստանից, Իրանից և Իրաքից գաղթած հայերից։ Գործում է է մեկ կիրակնօրյա դպրոց, որտեղ դասավանդվում է հայոց լեզու և պատմություն։ Լույս է տեսնում «Հորիզոն» եռամսյա պարբերականը։ Հայերը հաճախում են Կոպենհագենի, Աարհուսի և Օդենսեի հայկական եկեղեցիները, որոնք կախված են Շվեդիայի հայ համայնքից։ 2003 թ. Հայաստանի և Դանիայի կառավարությունների միջև պայմանավորվածությամբ Դանիայում ապօրինի ներգաղթած հայերը (մոտ 100 մարդ, ) ստացան Դանիայի քաղաքացիություն։
Դանիայի կառավարությունը 2005 թ. ճանաչել է Հայ եկեղեցու իրավունքները ամուսնություններ և որոշ այլ արարողություններ իրականացնելու համար։


== Ծանոթագրություններ ==
Դանիացիներ

Դանիացիներ, ազգ Եվրոպայում։ Պատկանում են եվրոպոիդ ռասային։ Լեզուն դանիերենն է։ Հավատացյալների մեծ մասը լյութերականներ են։ Հնում Դանիայի տարածքում ապրում էին գերմանական ցեղեր (կիմվրներ, յուտեր, սաքսեր և այլն)։ 10-11-րդ դարերում այդ ցեղերից կազմավորվել է դանիական ժողովուրդը։ Այդ շրջանում էլ դանիացիները ընդունել են քրիստոնեություն։ 19-րդ դարում կազմավորվել է դանիական ազգը։


== Ծանոթագրություններ ==
Մեկնութիւն Եսայեայ (2857, Գևորգ Սկևռացի)

Մեկնութիւն Եսայեայ (2857), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2857 թվի տակ։ Ձեռագիրը գրվել է 18-րդ դարում (1766 թվականից հետո)։ Գրված է թղթի վրա, որը ունի 27x19,3 չափս։ Ձեռագիրը կազմված է 106 թերթից։ Գրված է միասյուն, նոտրգրով։ Կազմը` կաշեպատ ստվարաթուղթ։ Հիշատակարաններ՝ 2բ։


== Բովանդակություն ==
նաև՝ Մատեան ելից և մտից (հունարեն)։


== Ծանոթագրություններ ==
Կիիկլա

Կիիկլա (էստ․՝ Kiikla), գյուղ Էստոնիայի Իդա-Վիրումաա նահանգի Մյաետագուսե շրջանում։
2011 թվականի տվյալներով գյուղում բնակվում էր 239 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)